भारत की सुनीता नारायण भी इसमें शामिल, UAE की अध्यक्षता में 30 नवंबर 2023 से होगा सम्मेलन
Reliance Chairman Mukesh Ambani joins advisory committee of global climate change panel COP28 , UNFCC की COP28 एडवाइजरी कमेटी में नियुक्त किए गए अंबानी, भारत की सुनीता नारायण भी इसमें शामिल
मुकेश अंबानी को COP28 के लिए यूनाइटेड नेन्शस फ्रेमवर्क कन्वेंशन ऑन क्लाइमेट चेंज (UNFCCC) के प्रेसिडेंट एडवाइजरी कमेटी में नियुक्त किया गया है। यह समिति जलवायु परिवर्तन पर कांफ्रेंस ऑफ दी पार्टी (COP28) के 28वें सत्र के लिए मार्गदर्शन और सलाह देने का काम करेगी।
सेंटर फॉर साइंस एंड एनवायरमेंट के डायरेक्टर जनरल सुनीता नारायण के अलावा अंबानी एकमात्र भारतीय हैं जिन्हें COP28 के प्रेसिडेंट की एडवाइजरी कमेटी में शामिल किया गया है।
COP28 क्या है?
यूनाइटेड नेन्शस फ्रेमवर्क कन्वेंशन ऑन क्लाइमेट चेंज सम्मेलन को कांफ्रेंस ऑफ पार्टी (COP) के रूप में जाना जाता है। इस साल UAE की अध्यक्षता में 30 नवंबर से 12 दिसंबर 2023 तक यह 28वां सम्मेलन एक्सपो सिटी दुबई में होगा, जिसे COP28 के रूप में जाना जा रहा है।
COP28 UAE एडवाइजरी कमेटी 6 महाद्वीपों के क्लाइमेट एक्सपर्ट्स को एक साथ लाती है, जो पॉलिसी, इंडस्ट्री, एनर्जी, फाइनेंस और सिविल सोसाइटी को रिप्रजेंट करते हैं। इस समित में 31 सदस्य होते हैं।
UNFCCC में क्यों शामिल किए गए मुकेश अंबानी
दरअसल मुकेश अंबानी की रिलायंस इंडस्ट्रीज लिमिटेड (RIL) रिन्यूएबल एनर्जी को बढ़ावा दे रही है। इसके साथ ही वह अपने कन्वेशनल क्रूड रिफाइनरी एंड पेट्रोकेमिकल बिजनेस में डायवर्सिटी ला रहे हैं। मीडिया रिपोर्ट के अनुसार, इसी कारण से अंबानी को समिति के 31 इंटरनेशनल एक्सपर्ट्स में शामिल किया गया है।
कई ग्लोबल लीडर्स COP28 एडवाइजरी कमेटी में शामिल
COP28 एडवाइजरी कमेटी में मुकेश अंबानी के अलावा कई ग्लोबल लीडर्स शामिल हैं। इनमें ब्लैकरॉक के चेयरमैन और सीईओ लैरी फिंक, आर्कटिक सर्कल के प्रेसिडेंट ओलाफुर ग्रिम्सन, पेरिस समझौते के प्रेसिडेंट लॉरेंट फैबियस, इंटरनेशनल रिन्यूएबल एनर्जी एजेंसी (IRENA) के डायरेक्टर जनरल फ्रांसेस्को ला कैमरा, ऑयल एंड गैस क्लाइमेट इनेसेटिव (OGCI) के प्रेसिडेंट बॉब डुडले को भी शामिल किया गया है।